title: Regulamentul de punere în aplicare (UE) nr. 79/2012 al Comisiei din 31 ianuarie 2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată

text:
               1.2.2012

               RO

               Jurnalul Oficial al Uniunii Europene

               L 29/13

         REGULAMENTUL DE PUNERE ÎN APLICARE (UE) NR. 79/2012 AL COMISIEI
   din 31 ianuarie 2012
   de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată
   (reformare)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (1), în special articolele 14, 32, 48, 49 și articolul 51 alineatul (1),
   întrucât:

               (1)

               În vederea îmbunătățirii și a suplimentării instrumentelor de combatere a fraudei, Regulamentul (CE) nr. 1798/2003 al Consiliului din 7 octombrie 2003 privind cooperarea administrativă în domeniul taxei pe valoarea adăugată și de abrogare a Regulamentului (CEE) nr. 218/92 (2) a fost reformat și abrogat prin Regulamentul (UE) nr. 904/2010. Normele prevăzute de Regulamentul (UE) nr. 904/2010 trebuie să se reflecte ca atare în actele de punere în aplicare a Regulamentului (UE) nr. 904/2010.

               (2)

               Regulamentul (CE) nr. 1925/2004 al Comisiei din 29 octombrie 2004 de stabilire a normelor de punere în aplicare a anumitor dispoziții ale Regulamentului (CE) nr. 1798/2003 al Consiliului privind cooperarea administrativă în domeniul taxei pe valoarea adăugată (3) a suferit modificări substanțiale. Dat fiind că urmează să se efectueze noi modificări în urma adoptării Regulamentului (UE) nr. 904/2010 și în scopul de a dispune de un set unic de norme referitoare la schimbul de informații, acest regulament trebuie reformat, din motive de claritate, împreună cu Regulamentul (CE) nr. 1174/2009 al Comisiei din 30 noiembrie 2009 de stabilire a normelor de implementare a articolelor 34a și 37 din Regulamentul (CE) nr. 1798/2003 al Consiliului cu privire la rambursările taxei pe valoarea adăugată prevăzute în Directiva 2008/9/CE a Consiliului (4).

               (3)

               Pentru a înlesni schimbul de informații între statele membre, este necesar să se specifice categoriile exacte de informații care urmează să fie schimbate fără o cerere prealabilă, precum și frecvența cu care aceste schimburi de informații urmează să aibă loc și modalitățile practice relevante. În măsura în care intenționează să se abțină de la participarea la acest schimb, statele membre trebuie să înștiințeze Comisia în acest sens, în conformitate cu articolul 14 alineatul (1) din Regulamentul (UE) nr. 904/2010.

               (4)

               În temeiul articolului 51 din Regulamentul (UE) nr. 904/2010, comunicarea informațiilor între autoritățile fiscale se realizează, în măsura posibilului, prin mijloace electronice. Prin urmare, trebuie stabilite modalitățile practice și tehnice necesare.

               (5)

               Este necesar să se stabilească modalități practice pentru furnizarea de informații legate de regulile de facturare, cotele taxei pe valoarea adăugată (TVA) aplicabile în cadrul regimurilor speciale pentru persoanele impozabile nestabilite și informațiile suplimentare codificate transmise electronic, menționate la articolul 9 alineatul (2) din Directiva 2008/9/CE a Consiliului din 12 februarie 2008 de stabilire a normelor detaliate privind rambursarea taxei pe valoare adăugată, prevăzută în Directiva 2006/112/CE, către persoane impozabile stabilite în alt stat membru decât statul membru de rambursare (5).

               (6)

               Pentru a se garanta că statele membre pot face uz efectiv de posibilitățile de a solicita informațiile prevăzute de anumite dispoziții ale Directivei 2008/9/CE, este necesar să se precizeze codurile armonizate care trebuie aplicate atunci când are loc schimbul informațiilor pertinente, inclusiv mijloacele prin care trebuie să se facă acest schimb, în conformitate cu Regulamentul (UE) nr. 904/2010.

               (7)

               Articolul 9 alineatul (2) din Directiva 2008/9/CE prevede că statul membru de rambursare poate cere solicitantului să furnizeze informații suplimentare codificate pe cale electronică, completând codurile enunțate la articolul 9 alineatul (1) din aceeași directivă, în măsura în care aceste informații sunt necesare în virtutea unei restricții a dreptului la deducere, conform Directivei 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (6), sau cu scopul implementării unei derogări acordate de statul membru de rambursare în virtutea articolelor 395 sau 396 din respectiva directivă.

               (8)

               În temeiul articolului 48 alineatul (2) din Regulamentul (UE) nr. 904/2010, autoritățile competente ale statului membru de rambursare comunică pe cale electronică autorităților competente din celelalte state membre orice informație pe care o solicită în temeiul articolului 9 alineatul (2) din Directiva 2008/9/CE.

               (9)

               În acest scop, trebuie stabilite modalitățile tehnice de transmitere a informațiilor suplimentare solicitate de către statele membre în conformitate cu articolul 9 alineatul (2) din Directiva 2008/9/CE. Trebuie precizate în special codurile care sunt utilizate pentru transmiterea acestor informații. Codurile prevăzute în anexa III la prezentul regulament au fost elaborate de Comitetul permanent pentru cooperare administrativă (SCAC) pe baza informațiilor solicitate de statele membre în scopul aplicării articolului 9 alineatul (2) din Directiva 2008/9/CE.

               (10)

               Solicitanților li se poate cere să furnizeze o descriere a activităților lor economice cu ajutorul codurilor armonizate, conform articolului 11 din Directiva 2008/9/CE. În acest scop, trebuie să se facă uz de codurile utilizate în mod curent, prevăzute la articolul 2 alineatul (1) litera (d) din Regulamentul (CE) 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (7).

               (11)

               Articolul 25 din Regulamentul (UE) nr. 904/2010 prevede că, la cererea autorității solicitante, autoritatea solicitată notifică destinatarului toate instrumentele și deciziile emise de autoritățile administrative și care se referă la aplicarea legislației privind TVA pe teritoriul statului membru în care autoritatea solicitantă își are sediul.

               (12)

               Dacă un stat membru de rambursare solicită statului membru de stabilire notificarea solicitantului în legătură cu instrumentele și deciziile sale, emise în scopul aplicării Directivei 2008/9/CE, este necesar ca, din motive de protecție a datelor, această notificare să poată fi efectuată prin intermediul rețelei comune de comunicații (CCN) și al interfeței comune a sistemelor (CSI), definite la articolul 2 alineatul (1) litera (q) din Regulamentul (UE) nr. 904/2010.

               (13)

               Trebuie stabilite, între altele, normele de punere în aplicare a articolului 48 din Regulamentul (UE) nr. 904/2010 în ceea ce privește instituirea cooperării administrative și a schimbului de informații referitoare la normele privind locul de prestare a serviciilor, regimurile speciale și procedura de rambursare a taxei pe valoare adăugată.

               (14)

               În fine, este necesar să se stabilească o listă cu datele statistice necesare pentru evaluarea Regulamentului (UE) nr. 904/2010.

               (15)

               Măsurile prevăzute în prezentul regulament sunt conforme cu avizul Comitetului permanent pentru cooperare administrativă,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește normele de punere în aplicare a articolelor 14, 32, 48, 49 și a articolului 51 alineatul (1) din Regulamentul (UE) nr. 904/2010.
   Articolul 2
   Categorii de informații schimbate fără cerere prealabilă
   Categoriile de informații care fac obiectul unui schimb automat, în conformitate cu articolul 13 din Regulamentul (UE) nr. 904/2010, sunt următoarele:

               1.

               informații privind comercianții nestabiliți;

               2.

               informații privind noile mijloace de transport.

         Articolul 3
   Subcategorii de informați schimbate fără cerere prealabilă
   (1)   În ceea ce privește comercianții nestabiliți, informațiile care fac obiectul schimbului automat sunt următoarele:

               (a)

               informațiile referitoare la alocarea numerelor de identificare în scopuri de TVA persoanelor impozabile, stabilite în alt stat membru;

               (b)

               informațiile referitoare la rambursările de TVA către persoanele impozabile care nu sunt stabilite în statul membru de rambursare, ci sunt stabilite într-un alt stat membru în conformitate cu Directiva 2008/9/CE.

         (2)   În ceea ce privește noile mijloace de transport, informațiile care fac obiectul schimbului automat sunt următoarele:

               (a)

               informațiile referitoare la livrările scutite în conformitate cu articolul 138 alineatul (2) litera (a) din Directiva 2006/112/CE de noi mijloace de transport definite la articolul 2 alineatul (2) literele (a) și (b) din directiva menționată, efectuate de persoane considerate persoane impozabile în conformitate cu articolul 9 alineatul (2) din aceeași directivă, care sunt identificate în scopuri de TVA;

               (b)

               informațiile referitoare la livrările scutite în conformitate cu articolul 138 alineatul (2) litera (a) din Directiva 2006/112/CE de nave și aeronave noi, definite la articolul 2 alineatul (2) literele (a) și (b) din directiva menționată, efectuate de persoane impozabile, identificate în scopuri de TVA, altele decât cele menționate la litera (a), către persoane neidentificate în scopuri de TVA;

               (c)

               informațiile referitoare la livrările scutite în conformitate cu articolul 138 alineatul (2) litera (a) din Directiva 2006/112/CE de autovehicule terestre noi definite la articolul 2 alineatul (2) literele (a) și (b) din directiva menționată, efectuate de persoane impozabile identificate în scopuri de TVA, altele decât cele menționate la litera (a), către persoane neidentificate în scopuri de TVA.

         Articolul 4
   Notificarea abținerii de la participarea la schimbul de informații fără cerere prealabilă
   Până la 20 mai 2012, Comisiei îi este notificată de fiecare stat membru, în scris, decizia sa, adoptată în conformitate cu articolul 14 alineatul (1) al doilea paragraf din Regulamentul (UE) nr. 904/2010, cu privire la abținerea de la participarea la schimbul automat al uneia sau mai multor categorii sau subcategorii de informații prevăzute la articolele 2 și 3 din prezentul regulament. Comisia informează în consecință celelalte state membre cu privire la categoriile de informații în cazul cărora se abține un stat membru.
   Articolul 5
   Frecvența transmiterii informațiilor
   În situațiile în care este utilizat sistemul de schimb automat, informațiile privind categoriile și subcategoriile prevăzute la articolul 2, respectiv 3, sunt furnizate de îndată ce devin disponibile și, în orice caz, în termen de trei luni de la sfârșitul trimestrului calendaristic în care aceste informații devin disponibile.
   Articolul 6
   Transmiterea comunicărilor
   (1)   Informațiile comunicate în temeiul Regulamentului (UE) nr. 904/2010 se transmit, în măsura posibilului, numai pe cale electronică prin rețeaua CCN/CSI, cu următoarele excepții:

               (a)

               cererea de notificare prevăzută la articolul 25 din Regulamentul (UE) nr. 904/2010 și instrumentul sau decizia a căror notificare se solicită;

               (b)

               documentele originale prezentate în conformitate cu articolul 9 din Regulamentul (UE) nr. 904/2010.

         (2)   Autoritățile competente ale statelor membre pot conveni să transmită pe cale electronică informațiile menționate la alineatul (1) literele (a) și (b).
   Articolul 7
   Informarea persoanelor impozabile
   (1)   Statele membre furnizează informațiile cu privire la facturare enumerate în anexa I la prezentul regulament în conformitate cu articolul 32 din Regulamentul (UE) nr. 904/2010 prin intermediul portalului web creat de Comisie.
   (2)   Comisia pune portalul web menționat la alineatul (1) la dispoziția acelor state membre care aleg să publice următoarele informații suplimentare:

               (a)

               informații cu privire la stocarea facturilor enumerate în anexa II;

               (b)

               informațiile suplimentare codificate transmise electronic, solicitate de statele membre în temeiul articolului 9 alineatul (2) din Directiva 2008/9/CE;

               (c)

               până la 31 decembrie 2014, cota normală de impozitare menționată la articolul 42 al doilea paragraf din Regulamentul (UE) nr. 904/2010;

               (d)

               de la 1 ianuarie 2015, cota de impozitare aplicabilă prestărilor de servicii de telecomunicații, servicii de radiodifuziune și televiziune și servicii furnizate pe cale electronică menționate la articolul 47 al doilea paragraf din Regulamentul (UE) nr. 904/2010.

         Articolul 8
   Informații schimbate în cadrul rambursării TVA
   Atunci când un stat membru de rambursare notifică altor state membre faptul că impune furnizarea de informații suplimentare codificate pe cale electronică, conform articolului 9 alineatul (2) din Directiva 2008/9/CE, aceste informații se transmit cu ajutorul codurilor prevăzute în anexa III la prezentul regulament.
   Articolul 9
   Descrierea activității economice care face obiectul schimbului în cadrul rambursării TVA
   Atunci când un stat membru de rambursare cere solicitantului o descriere a activității sale economice, conform articolului 11 din Directiva 2008/9/CE, aceste informații se furnizează cu ajutorul codurilor de nivel patru din NACE Rev. 2, conform articolului 2 alineatul (1) litera (d) din Regulamentul (CE) nr. 1893/2006.
   Articolul 10
   Notificarea instrumentelor și a deciziilor cu privire la o rambursare de TVA
   Atunci când un stat membru de rambursare solicită statului membru de stabilire al unui destinatar să notifice destinatarului instrumentele și deciziile cu privire la o rambursare în temeiul Directivei 2008/9/CE, respectiva cerere de notificare poate fi transmisă prin rețeaua CCN/CSI, definită la articolul 2 alineatul (1) litera (q) din Regulamentul (UE) nr. 904/2010.
   Articolul 11
   Date statistice
   Lista cu datele statistice menționată la articolul 49 alineatul (3) din Regulamentul (UE) nr. 904/2010 este prevăzută în anexa IV.
   Înainte de data de 30 aprilie a fiecărui an, fiecare stat membru transmite Comisiei, prin mijloace electronice, datele statistice menționate la primul paragraf, folosind modelul prevăzut în anexa IV.
   Articolul 12
   Comunicarea măsurilor naționale
   Comisiei îi sunt comunicate de statele membre textele actelor cu putere de lege sau actelor administrative pe care le aplică în domeniul reglementat de prezentul regulament.
   Comisia comunică aceste măsuri celorlalte state membre.
   Articolul 13
   Abrogare
   Se abrogă Regulamentele (CE) nr. 1925/2004 și (CE) nr. 1174/2009.
   Trimiterile la regulamentele abrogate se interpretează ca trimiteri la prezentul regulament și se citesc în conformitate cu tabelul de corespondență din anexa VI.
   Articolul 14
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2012.

            Pentru Comisie

            Președintele

         José Manuel BARROSO

      (1)  JO L 268, 12.10.2010, p. 1.

      (2)  JO L 264, 15.10.2003, p. 1.

      (3)  JO L 331, 5.11.2004, p. 13.

      (4)  JO L 314, 1.12.2009, p. 50.

      (5)  JO L 44, 20.2.2008, p. 23.

      (6)  JO L 347, 11.12.2006, p. 1.

      (7)  JO L 393, 30.12.2006, p. 1.

      ANEXA I

         Informații detaliate cu privire la facturare în conformitate cu articolul 32 din Regulamentul (UE) nr. 904/2010

      1.   Emiterea facturilor

      Articolul 221 alineatul (1) din Directiva 2006/112/CE – opțiunea de a impune emiterea de facturi

                  Q1.

                  În ce alte circumstanțe se impune emiterea de facturi?

                  Q2.

                  Dacă se impune emiterea de facturi, sunt acestea facturi simplificate sau complete?

            Articolul 221 alineatul (2) din Directiva 2006/112/CE – opțiunea de a impune emiterea de facturi pentru serviciile financiare și serviciile de asigurări care fac obiectul unei scutiri

                  Q3.

                  Se impune emiterea unei facturi pentru serviciile financiare și serviciile de asigurări care fac obiectul unei scutiri?

                  Q4.

                  Dacă da, este necesară o factură simplificată sau una completă?

            Articolul 221 alineatul (3) din Directiva 2006/112/CE – opțiunea de a nu impune emiterea unei facturi pentru livrările de bunuri/prestările de servicii care fac obiectul unei scutiri

                  Q5.

                  În cazul în care există, pentru ce livrări de bunuri/prestări de servicii care fac obiectul unei scutiri nu se impune emiterea unei facturi?

            2.   Termenul de emitere a unei facturi

      Articolul 222 din Directiva 2006/112/CE – opțiunea de a impune termene în care să se emită facturile

                  Q6.

                  Există un termen limită pentru emiterea facturilor pentru alte livrări de bunuri/prestări de servicii decât livrările intracomunitare de bunuri și prestarea transfrontalieră de servicii care fac obiectul taxării inverse?

                  Q7.

                  Dacă da, în ce termen trebuie să se emită o factură?

            3.   Facturile centralizatoare

      Articolul 223 din Directiva 2006/112/CE – termenul de emitere a facturilor centralizatoare

                  Q8.

                  Pot fi emise facturi centralizatoare pentru livrările de bunuri/prestările de servicii în cazul cărora TVA devine exigibilă în cursul unei perioade mai lungi de o lună calendaristică? Se exclud livrările intracomunitare și prestarea transfrontalieră de servicii care fac obiectul taxării inverse.

                  Q9.

                  Dacă da, care este acest termen?

            4.   Autofacturile

      Articolul 224 din Directiva 2006/112/CE – opțiunea ca facturile să fie emise de client în numele și pe seama persoanei impozabile

                  Q10.

                  Există o cerință ca autofacturile să se emită în numele și pe seama persoanei impozabile care efectuează livrarea/prestarea?

            5.   Externalizarea operațiunilor de facturare către părți terțe din afara UE

      Articolul 225 din Directiva 2006/112/CE – opțiunea de a impune condiții terților din afara UE care emit facturi în numele unor furnizori din UE

                  Q11.

                  Există condiții care se impun la externalizarea operațiunilor de facturare către terți stabiliți în afara UE?

                  Q12.

                  Dacă da, care sunt condițiile impuse?

            6.   Conținutul facturilor

      Articolul 227 din Directiva 2006/112/CE – obligația de a menționa numărul de identificare în scopuri de TVA al clientului

                  Q13.

                  Se impune indicarea pe factură a numărului de identificare în scopuri de TVA al clientului în alte cazuri decât pentru livrările intracomunitare de bunuri sau pentru livrările/prestările cu taxare inversă?

                  Q14.

                  Dacă da, în ce situații se impune indicarea pe factură a numărului de identificare în scopuri de TVA al clientului?

            Articolul 230 din Directiva 2006/112/CE – moneda folosită în factura TVA

                  Q15.

                  Atunci când valoarea TVA este convertită în moneda națională cu ajutorul ratei de schimb a Băncii Centrale Europene, este necesară notificarea?

            Articolul 239 din Directiva 2006/112/CE – utilizarea unui număr de înregistrare fiscală

                  Q16.

                  Se alocă un număr de identificare în scopuri de TVA în cazul în care furnizorul sau clientul nu efectuează achiziții intracomunitare, vânzări la distanță sau livrări intracomunitare?

            Articolul 240 din Directiva 2006/112/CE – utilizarea unui număr de identificare în scopuri de TVA și a unui număr de înregistrare fiscală

                  Q17.

                  În cazul în care se alocă atât un număr de identificare în scopuri de TVA, cât și un număr de înregistrare fiscală, în ce situații trebuie să figureze pe factură unul sau ambele numere?

            7.   Facturile pe suport de hârtie și facturile electronice

      Articolul 235 din Directiva 2006/112/CE – facturi electronice emise din afara UE

                  Q18.

                  Există condiții impuse facturilor electronice emise dintr-o țară terță?

                  Q19.

                  Dacă da, care sunt aceste condiții?

            8.   Facturile simplificate

      Articolul 238 din Directiva 2006/112/CE – utilizarea facturilor simplificate

                  Q20.

                  În ce situații se permite utilizarea facturilor simplificate?

            Articolul 226b din Directiva 2006/112/CE – informațiile care trebuie să figureze pe o factură simplificată

                  Q21.

                  Ce informații trebuie să figureze pe o factură simplificată?

      ANEXA II

         Informațiile privind stocarea facturilor pe care statele membre le pot furniza prin intermediul portalului web

      Articolul 245 din Directiva 2006/112/CE – locul de stocare

                  Q1.

                  Dacă locul de stocare este în afara teritoriului statului membru, se impune notificarea respectivului loc de stocare?

                  Q2.

                  Dacă da, în ce mod trebuie realizată această notificare?

                  Q3.

                  Se pot stoca facturile pe suport de hârtie în afara teritoriului statului membru?

            Articolul 247 alineatul (1) din Directiva 2006/112/CE – perioada de stocare

                  Q4.

                  Care sunt perioadele de stocare a facturilor?

            Articolul 247 alineatul (2) din Directiva 2006/112/CE – forma de stocare

                  Q5.

                  Facturile pe suport de hârtie pot fi stocate electronic?

                  Q6.

                  Facturile electronice pot fi stocate pe suport de hârtie?

                  Q7.

                  Trebuie păstrate datele ce garantează autenticitatea originii și integritatea conținutului facturilor stocate electronic în cazul utilizării semnăturilor electronice sau a EDI?

            Articolul 247 alineatul (3) din Directiva 2006/112/CE – stocarea într-o țară terță

                  Q8.

                  Se pot stoca facturile într-o țară terță?

                  Q9.

                  Dacă da, există condiții?

      ANEXA III

         Coduri utilizate la transmiterea de informații în temeiul articolului 48 alineatul (2) din Regulamentul (UE) nr. 904/2010

                     Cod 1.   Combustibil

                              1.1.

                              Combustibil destinat mijloacelor de transport cu o masă mai mare de 3 500 kg, altele decât mijloacele de transport pentru pasageri plătitori

                              1.1.1.

                              Benzină

                              1.1.2.

                              Motorină

                              1.1.3.

                              GPL

                              1.1.4.

                              Gaz natural

                              1.1.5.

                              Biocarburant

                              1.2.

                              Combustibil destinat mijloacelor de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              1.2.1.

                              Benzină

                              1.2.2.

                              Motorină

                              1.2.3.

                              GPL

                              1.2.4.

                              Gaz natural

                              1.2.5.

                              Biocarburant

                              1.2.6.

                              PKW (Personenkraftwagen)

                              1.2.7.

                              LKW (Lastkraftwagen)

                              1.3.

                              Combustibil destinat mijloacelor de transport pentru pasageri plătitori

                              1.3.1.

                              Benzină

                              1.3.2.

                              Motorină

                              1.3.3.

                              GPL

                              1.3.4.

                              Gaz natural

                              1.3.5.

                              Biocarburant

                              1.4.

                              Combustibil destinat în mod specific vehiculelor utilizate la examenele de conducere auto

                              1.5.

                              Produse petroliere utilizate pentru lubrifierea mijloacelor de transport sau a motoarelor

                              1.6.

                              Combustibil achiziționat în scopul revânzării

                              1.7.

                              Combustibil destinat mijloacelor de transport de marfă

                              1.8.

                              Combustibil destinat autovehiculelor pentru transportul de persoane și autovehiculelor polivalente

                              1.8.1.

                              Utilizate exclusiv în scop comercial

                              1.8.2.

                              Utilizate parțial pentru activități comerciale de transport de persoane, pentru cursurile de școală auto sau activități de închiriere

                              1.8.3.

                              Utilizate parțial în alte scopuri decât cele de la punctul 1.8.2

                              1.9.

                              Combustibil destinat motocicletelor, rulotelor, ambarcațiunilor de agrement sau sportive și aeronavelor cu masa mai mică de 1 550 kg

                              1.9.1.

                              Utilizate pentru activități comerciale de transport de persoane, pentru cursurile de școală auto sau activități de închiriere

                              1.9.2.

                              Utilizate în scop comercial

                              1.10.

                              Combustibil destinat mașinilor și tractoarelor agricole

                              1.10.1.

                              Benzină

                              1.10.2.

                              Motorină

                              1.10.3.

                              GPL

                              1.10.4.

                              Gaz natural

                              1.10.5.

                              Biocarburant

                              1.11.

                              Combustibil destinat autovehiculelor pentru transportul de persoane cu mai puțin de 9 locuri sau autovehiculelor de închiriat

                              1.11.1.

                              Benzină

                              1.11.2.

                              Motorină

                              1.11.3.

                              GPL

                              1.11.4.

                              Gaz natural

                              1.11.5.

                              Biocarburant

                              1.12.

                              Combustibil destinat mijloacelor de transport de persoane, altele decât cele de la punctele 1.8 și 1.9

                              1.13.

                              Combustibil destinat mijloacelor de transport pentru care nu există nicio restricție în privința dreptului de deducere

                              1.14.

                              Combustibil destinat mijloacelor de transport supuse unei restricții în privința dreptului de deducere

                     Cod 2.   Închirierea mijloacelor de transport

                              2.1.

                              Închirierea mijloacelor de transport cu o masă mai mare de 3 500 kg, altele decât mijloacele de transport pentru pasageri plătitori

                              2.2.

                              Închirierea mijloacelor de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              2.2.1.

                              Pe o perioadă de timp continuă care depășește 6 luni

                              2.2.2.

                              Pe o perioadă de timp continuă care nu depășește sau este egală cu 6 luni

                              2.2.3.

                              PKW (Personenkraftwagen)

                              2.2.4.

                              LKW (Lastkraftwagen)

                              2.3.

                              Închirierea mijloacelor de transport pentru pasageri plătitori

                              2.3.1.

                              Pe o perioadă de timp continuă care depășește 6 luni

                              2.3.2.

                              Pe o perioadă de timp continuă care nu depășește sau este egală cu 6 luni

                              2.4.

                              Închirierea mijloacelor de transport de marfă

                              2.5.

                              Închirierea autovehiculelor pentru transportul de persoane și a autovehiculelor polivalente

                              2.5.1.

                              Utilizate exclusiv în scop comercial

                              2.5.2.

                              Utilizate parțial pentru activități comerciale de transport de persoane sau pentru cursurile de școală auto

                              2.5.3.

                              Utilizate parțial în alte scopuri decât cele de la punctul 2.5.2

                              2.6.

                              Închirierea motocicletelor, a rulotelor, a ambarcațiunilor de agrement sau sportive și a aeronavelor cu masa mai mică de 1 550 kg

                              2.6.1.

                              Utilizate pentru activități comerciale de transport de persoane sau pentru cursurile de școală auto

                              2.6.2.

                              Utilizate în alte scopuri comerciale

                              2.7.

                              Închirierea autovehiculelor din categoria M1, destinate transportului de persoane

                              2.8.

                              Închirierea mijloacelor de transport de persoane cu mai mult de 9 locuri

                              2.9.

                              Închirierea mijloacelor de transport de persoane cu mai puțin de 9 locuri

                              2.9.1.

                              Utilizate pentru operațiuni comerciale

                              2.9.2.

                              Utilizate pentru alte operațiuni decât cele comerciale

                              2.10.

                              Închirierea mijloacelor de transport pentru care nu există nicio restricție în privința dreptului de deducere

                              2.11.

                              Închirierea mijloacelor de transport supuse unei restricții în privința dreptului de deducere

                              2.12.

                              Închirierea mijloacelor de transport altele decât cele de la punctele 2.5 și 2.6

                     Cod 3.   Cheltuieli legate de mijloace de transport (altele decât bunurile și serviciile prevăzute la codurile 1 și 2)

                              3.1.

                              Cheltuieli legate de mijloacele de transport cu o masă mai mare de 3 500 kg, altele decât mijloacele de transport pentru pasageri plătitori

                              3.1.1.

                              Achiziționarea mijloacelor de transport cu o masă mai mare de 3 500 kg, altele decât mijloacele de transport pentru pasageri plătitori

                              3.1.2.

                              Întreținerea mijloacelor de transport cu o masă mai mare de 3 500 kg, altele decât mijloacele de transport pentru pasageri plătitori

                              3.1.3.

                              Achiziționarea și instalarea accesoriilor pentru mijloacele de transport cu o masă mai mare de 3 500 kg, altele decât mijloacele de transport pentru pasageri plătitori

                              3.1.4.

                              Parcarea sau staționarea mijloacelor de transport cu o masă mai mare de 3 500 kg, altele decât mijloacele de transport pentru pasageri plătitori

                              3.1.5.

                              Alte cheltuieli legate de mijloacele de transport cu o masă mai mare de 3 500 kg, altele decât mijloacele de transport pentru pasageri plătitori

                              3.2.

                              Cheltuieli legate de mijloacele de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              3.2.1.

                              Achiziționarea mijloacelor de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              3.2.2.

                              Întreținerea mijloacelor de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              3.2.3.

                              Achiziționarea și instalarea accesoriilor pentru mijloacele de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              3.2.4.

                              Parcarea sau staționarea mijloacelor de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              3.2.5.

                              Alte cheltuieli legate de mijloacele de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              3.2.6.

                              PKW (Personenkraftwagen)

                              3.2.7.

                              LKW (Lastkraftwagen)

                              3.3.

                              Cheltuieli legate de mijloacele de transport pentru pasageri plătitori

                              3.3.1.

                              Achiziționarea mijloacelor de transport pentru pasageri plătitori

                              3.3.2.

                              Întreținerea mijloacelor de transport pentru pasageri plătitori

                              3.3.3.

                              Achiziționarea și instalarea accesoriilor pentru mijloacele de transport pentru pasageri plătitori

                              3.3.4.

                              Parcarea sau staționarea mijloacelor de transport pentru pasageri plătitori

                              3.3.5.

                              Alte cheltuieli legate de mijloacele de transport pentru pasageri plătitori

                              3.4.

                              Cheltuieli legate de mijloacele de transport de marfă

                              3.4.1.

                              Achiziționarea mijloacelor de transport de marfă

                              3.4.2.

                              Întreținerea mijloacelor de transport de marfă

                              3.4.3.

                              Parcarea sau staționarea mijloacelor de transport de marfă

                              3.4.4.

                              Cheltuieli legate de mijloacele de transport de marfă, altele decât cele de la punctele 3.4.1, 3.4.2 și 3.4.3

                              3.5.

                              Întreținerea autovehiculelor pentru transportul de persoane și a autovehiculelor polivalente

                              3.5.1.

                              Utilizate exclusiv în scop comercial

                              3.5.2.

                              Utilizate parțial pentru activități comerciale de transport de persoane, pentru cursurile de școală auto sau activități de închiriere

                              3.5.3.

                              Utilizate parțial în scopuri comerciale, altele decât cele de la punctul 3.5.2

                              3.6.

                              Întreținerea motocicletelor, a rulotelor, a ambarcațiunilor de agrement sau sportive și a aeronavelor cu masa mai mare de 1 550 kg

                              3.6.1.

                              Utilizate pentru activități comerciale de transport de persoane, pentru cursurile de școală auto sau activități de închiriere

                              3.6.2.

                              Utilizate în alte scopuri comerciale

                              3.7.

                              Cheltuieli, altele decât întreținerea, parcarea și staționarea autovehiculelor pentru transportul de persoane și a autovehiculelor polivalente

                              3.7.1.

                              Utilizate exclusiv în scop comercial

                              3.7.2.

                              Utilizate parțial pentru activități comerciale de transport de persoane, pentru cursurile de școală auto sau activități de închiriere

                              3.7.3.

                              Utilizate parțial în alte scopuri decât cele de la punctul 3.7.2

                              3.8.

                              Cheltuieli, altele decât întreținerea, parcarea și staționarea legate de motociclete, rulote, ambarcațiuni de agrement sau sportive și aeronave cu masa mai mare de 1 550 kg

                              3.8.1.

                              Utilizate pentru activități comerciale de transport de persoane, pentru cursurile de școală auto sau activități de închiriere

                              3.8.2.

                              Utilizate în alte scopuri comerciale

                              3.9.

                              Achiziționarea autovehiculelor din categoria M1, destinate transportului de persoane

                              3.10.

                              Achiziționarea, asamblarea și instalarea de accesorii pentru autovehiculele din categoria M1, destinate transportului de persoane

                              3.11.

                              Cheltuieli legate de mijloacele de transport de persoane cu mai mult de 9 locuri sau de mijloacele de transport de marfă

                              3.12.

                              Cheltuieli legate de mijloacele de transport de persoane cu mai puțin de 9 locuri, utilizate pentru operațiuni comerciale

                              3.13.

                              Cheltuieli legate de mijloacele de transport pentru care nu există nicio restricție în privința dreptului de deducere

                              3.14.

                              Cheltuieli legate de mijloacele de transport supuse unei restricții în privința dreptului de deducere

                              3.15.

                              Întreținerea mijloacelor de transport de persoane, altele decât autovehiculele pentru transportul de persoane și autovehiculele polivalente, motocicletele, rulotele și ambarcațiunile de agrement sau sportive și aeronavele cu masa mai mare de 1 550 kg

                              3.16.

                              Cheltuieli legate de parcarea sau staționarea mijloacelor de transport de pasageri

                              3.17.

                              Cheltuieli, altele decât întreținerea, parcarea sau staționarea legate de mijloace de transport, altele decât autovehiculele pentru transportul de pasageri, autovehiculele polivalente, motocicletele, rulotele, ambarcațiunile de agrement sau sportive și aeronavele cu masa mai mare de 1 550 kg

                     Cod 4.   Taxele rutiere și taxele de drum

                              4.1.

                              Taxe de drum aplicabile mijloacelor de transport cu o masă mai mare de 3 500 kg, altele decât mijloacele de transport pentru pasageri plătitori

                              4.2.

                              Taxe de drum aplicabile mijloacelor de transport cu o masă mai mică sau egală cu 3 500 kg, altele decât mijloacele de transport pentru pasageri plătitori

                              4.2.1.

                              PKW (Personenkraftwagen)

                              4.2.2.

                              LKW (Lastkraftwagen)

                              4.3.

                              Taxe de drum aplicabile mijloacelor de transport pentru pasageri plătitori

                              4.4.

                              Taxe de drum aplicabile tuturor mijloacelor de transport care traversează Great Belt Bridge (podul Great Belt)

                              4.5.

                              Taxe de drum aplicabile tuturor mijloacelor de transport care traversează Öresund Bridge (podul Öresund)

                              4.6.

                              Taxe de drum aplicabile mijloacelor de transport pentru pasageri plătitori cu mai mult de 9 locuri

                              4.7.

                              Taxe de drum aplicabile mijloacelor de transport pentru pasageri plătitori cu mai puțin de 9 locuri

                              4.8.

                              Taxe de drum aplicabile autovehiculelor utilizate în cadrul unei conferințe, al unui târg, al unei expoziții sau al unui congres

                              4.8.1.

                              Pentru organizatorul evenimentului

                              4.8.2.

                              Pentru participanții la eveniment, atunci când cheltuiala este facturată direct de către organizator

                     Cod 5.   Cheltuielile de călătorie, cum ar fi costul curselor de taxi și cel al transportului în comun

                              5.1.

                              Pentru persoana impozabilă sau un angajat al persoanei impozabile

                              5.2.

                              Pentru o persoană, alta decât persoana impozabilă sau un angajat al persoanei impozabile

                              5.3.

                              Pentru persoana impozabilă sau un angajat al persoanei impozabile, în cadrul unei conferințe, al unui târg, al unei expoziții sau al unui congres

                              5.3.1.

                              Pentru organizatorul evenimentului

                              5.3.2.

                              Pentru participanții la eveniment, atunci când cheltuiala este facturată direct de către organizator

                     Cod 6.   Cazare

                              6.1.

                              Cheltuieli cu cazarea pentru persoana impozabilă sau un angajat al persoanei impozabile

                              6.2.

                              Cheltuieli cu cazarea pentru o persoană, alta decât persoana impozabilă sau un angajat al persoanei impozabile

                              6.3.

                              Cheltuieli cu cazarea pentru persoana impozabilă sau un angajat al persoanei impozabile care participă la conferințe în domeniul său de activitate

                              6.4.

                              Cheltuieli cu cazarea pentru persoana impozabilă sau un angajat al persoanei impozabile, în cadrul unei conferințe, al unui târg, al unei expoziții sau al unui congres

                              6.4.1.

                              Pentru organizatorul evenimentului

                              6.4.2.

                              Pentru participanții la eveniment, atunci când cheltuiala este facturată direct de către organizator

                              6.5.

                              Cheltuieli cu cazarea pentru un angajat al persoanei impozabile care efectuează livrări de bunuri sau prestări de servicii

                              6.6.

                              Cheltuieli cu cazarea pentru subcontractare

                              6.7.

                              Cheltuieli cu cazarea, altele decât cele de la punctele 6.5 și 6.6

                     Cod 7.   Alimente, băuturi și servicii de restaurant

                              7.1.

                              Alimente și băuturi furnizate de hoteluri, baruri, restaurante și pensiuni, inclusiv micul dejun

                              7.1.1.

                              Pentru persoana impozabilă sau un angajat al persoanei impozabile

                              7.1.2.

                              Pentru o persoană, alta decât persoana impozabilă sau un angajat al persoanei impozabile

                              7.2.

                              Alimente și băuturi furnizate în cadrul unei conferințe, al unui târg, al unei expoziții sau al unui congres

                              7.2.1.

                              Pentru organizatorul evenimentului

                              7.2.2.

                              Pentru participanții la eveniment, atunci când cheltuiala este facturată direct de către organizator

                              7.3.

                              Alimente și băuturi pentru un angajat al persoanei impozabile care efectuează livrări de bunuri sau prestări de servicii

                              7.4.

                              Servicii de restaurant achiziționate pentru subcontractare

                              7.5.

                              Achiziționare de alimente, băuturi și servicii de restaurant, altele decât cele de la punctele 7.2, 7.3 și 7.4

                     Cod 8.   Accesul la târguri și expoziții

                              8.1.

                              Pentru persoana impozabilă sau un angajat al persoanei impozabile

                              8.2.

                              Pentru o persoană, alta decât persoana impozabilă sau un angajat al persoanei impozabile

                     Cod 9.   Cheltuielile cu articole de lux, cu activități recreative și de divertisment

                              9.1.

                              Achiziționarea de alcool

                              9.2.

                              Achiziționarea de tutun prelucrat

                              9.3.

                              Cheltuieli pentru recepții și divertisment

                              9.3.1.

                              În scop publicitar

                              9.3.2.

                              Fără scop publicitar

                              9.4.

                              Cheltuieli pentru întreținerea ambarcațiunilor de agrement

                              9.5.

                              Cheltuieli pentru opere de artă, obiecte de colecție și antichități

                              9.6.

                              Cheltuieli cu articole de lux, cu activități recreative și de divertisment, în scop publicitar

                              9.7.

                              Cheltuieli cu articole de lux, cu activități recreative și de divertisment, altele decât cele de la punctele 9.1, 9.2 și 9.3

                     Cod 10.   Altele

                              10.1.

                              Unelte

                              10.2.

                              Reparații efectuate în perioada de garanție

                              10.3.

                              Prestarea de servicii legate de educație

                              10.4.

                              Lucrări asupra unui bun

                              10.4.1.

                              Lucrări asupra unui bun imobil

                              10.4.2.

                              Lucrări asupra unui bun imobil destinat locuirii

                              10.4.3.

                              Lucrări asupra unui bun mobil, altele decât cele corespunzătoare codului 3

                              10.5.

                              Achiziționarea sau închirierea de bunuri

                              10.5.1.

                              Achiziționarea sau închirierea de bunuri imobile

                              10.5.2.

                              Achiziționarea sau închirierea de bunuri imobile destinate locuirii sau cu scop recreativ sau de divertisment

                              10.5.3.

                              Achiziționarea sau închirierea de bunuri mobile în legătură cu sau utilizate în bunuri imobile destinate locuirii, sau cu scop recreativ sau de divertisment

                              10.5.4.

                              Achiziționarea sau închirierea de bunuri mobile, altele decât cele menționate la codul 2

                              10.6.

                              Furnizarea de apă, gaz sau electricitate printr-o rețea de distribuție

                              10.7.

                              Cadouri de mică valoare

                              10.8.

                              Cheltuieli de birou

                              10.9.

                              Participarea la târguri și seminare, instruire și formare

                              10.9.1.

                              Târguri

                              10.9.2.

                              Seminare

                              10.9.3.

                              Instruire

                              10.9.4.

                              Formare

                              10.10.

                              Cheltuieli forfetare legate de șeptel sau de produsele agricole

                              10.11.

                              Cheltuieli poștale pentru trimiteri în afara spațiului UE

                              10.12.

                              Cheltuieli de fax și telefon legate de cazare

                              10.13.

                              Bunuri și servicii achiziționate de un agent de călătorie în beneficiul direct al călătorului

                              10.14.

                              Bunuri achiziționate în vederea revânzării, altele decât cele de la punctul 1.6

                              10.15.

                              Servicii achiziționate în vederea revânzării, altele decât cele de la punctele 6.6 și 7.4

                              10.16.

                              Lucrări asupra unui bun

                              10.16.1.

                              Lucrări asupra unui bun imobil utilizat ca reședință sau cu scop recreativ sau de divertisment

                              10.16.2.

                              Lucrări asupra unui bun imobil, altele decât cele de la punctul 10.16.1

                              10.16.3.

                              Lucrări asupra unui bun mobil, în legătură cu sau utilizat într-un bun imobil de la punctul 10.16.1

                              10.16.4.

                              Lucrări asupra unui bun mobil, altele decât cele de la punctul 10.16.3

                              10.17.

                              Cheltuieli cu bunurile

                              10.17.1.

                              Cheltuieli cu bunurile imobile destinate locuirii sau cu scop recreativ sau de divertisment

                              10.17.2.

                              Cheltuieli cu bunurile imobile, altele decât cele de la punctul 10.17.1

      ANEXA IV

         Model pentru comunicarea din partea statelor membre către Comisie, menționată la articolul 49 alineatul (3) din Regulamentul (CE) nr. 904/2010

         Statul membru:

         Anul:

         Partea A:   Statistici pentru fiecare stat membru în parte:

                  Articolele 7-12

                  Articolul 15

                  Articolul 16

                  Articolul 25

                  Rubrica

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Cereri de informații primite

                  Cereri de informații trimise

                  Răspunsuri primite cu întârziere + neprimite încă

                  Răspunsuri primite în termen de o lună

                  Notificări primite în temeiul articolului 12

                  Informații primite prompt

                  Informații trimise prompt

                  Cereri de feedback primite

                  Feedback trimis

                  Cereri de feedback trimise

                  Feedback primit

                  Cereri de notificare administrativă primite

                  Cereri de notificare administrativă trimise

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Total

         Partea B:   Alte statistici globale:

                     Statistici privind comercianții

                  14

                  Numărul de comercianți care au declarat achiziții intracomunitare în timpul anului calendaristic

                  15

                  Numărul de comercianți care au declarat vânzări intracomunitare de bunuri și/sau de servicii în timpul anului calendaristic

                     Statistici privind controalele și anchetele

                  16

                  Numărul situațiilor în care s-a recurs la articolul 28 din Regulamentul (UE) nr. 904/2010 (Prezența în birourile administrative și participarea la anchetele administrative în alte state membre)

                  17

                  Numărul de controale simultane realizate la inițiativa statului membru [articolele 29 și 30 din Regulamentul (UE) nr. 904/2010]

                  18

                  Numărul de controale simultane la care a participat statul membru [articolele 29 și 30 din Regulamentul (UE) nr. 904/2010]

                     Statistici privind schimbul automat de informații pentru care nu s-a trimis o cerere [Regulamentul (UE) nr. 79/2012 al Comisiei (reformare)]

                  19

                  Numărul de numere de identificare în scopuri de TVA alocate persoanelor impozabile care nu sunt stabilite în statul membru [articolul 3 alineatul (1) din Regulamentul (UE) nr. 79/2012]

                  20

                  Volumul de informații referitoare la mijloacele de transport noi [articolul 3 alineatul (2) din Regulamentul (UE) nr. 79/2012] transmise altor state membre

                     Rubrici opționale (text liber)

                  21

                  Orice alt schimb (automat) de informații care nu este vizat de rubricile de mai sus

                  22

                  Beneficiile și/sau rezultatele cooperării administrative

      ANEXA V

         Regulamente abrogate

                  Regulamentul (CE) nr. 1925/2004 al Comisiei
                  (JO L 331, 5.11.2004, p. 13)

                  Regulamentul (CE) nr. 1792/2006 al Comisiei
                  (JO L 362, 20.12.2006, p. 1)

                  Regulamentul (CE) nr. 1174/2009 al Comisiei
                  (JO L 314, 1.12.2009, p. 50)

      ANEXA VI

         Tabel de corespondență

                  Regulamentul (CE) nr. 1925/2004

                  Regulamentul (CE) nr. 1174/2009

                  Prezentul regulament

                  Articolul 1

                  Articolul 1

                  Articolul 2

                  —

                  Articolul 3 punctele 1 și 2

                  Articolul 2 punctele 1 și 2

                  Articolul 3 punctele 3, 4 și 5

                  —

                  Articolul 4 alineatele (1) și (2)

                  Articolul 3 alineatele (1) și (2)

                  Articolul 4 alineatele (3), (4) și (5)

                  —

                  Articolul 5 primul paragraf

                  Articolul 4

                  Articolul 5 al doilea paragraf

                  —

                  Articolul 6

                  Articolul 5

                  Articolul 7

                  Articolul 6

                  Articolul 8

                  —

                  Articolul 9

                  Articolul 11

                  Articolul 10

                  Articolul 12

                  Articolul 11

                  Articolul 14

                  Anexă

                  Anexa IV

                  Articolul 1

                  Articolul 8

                  Articolul 2

                  Articolul 9

                  Articolul 3

                  Articolul 10

                  Anexă

                  Anexa III


title: Regulamentul de punere în aplicare (UE) 2017/837 al Comisiei din 17 mai 2017 de rectificare a versiunilor lingvistice în limbile polonă și suedeză ale Regulamentului de punere în aplicare (UE) 2015/1998 de stabilire a măsurilor detaliate de implementare a standardelor de bază comune în domeniul securității aviației (Text cu relevanță pentru SEE. )

text:
               18.5.2017

               RO

               Jurnalul Oficial al Uniunii Europene

               L 125/3

         REGULAMENTUL DE PUNERE ÎN APLICARE (UE) 2017/837 AL COMISIEI
   din 17 mai 2017
   de rectificare a versiunilor lingvistice în limbile polonă și suedeză ale Regulamentului de punere în aplicare (UE) 2015/1998 de stabilire a măsurilor detaliate de implementare a standardelor de bază comune în domeniul securității aviației
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
   întrucât:

               (1)

               Versiunea în limba polonă a Regulamentului de punere în aplicare (UE) 2015/1998 al Comisiei (2) conține o eroare la punctul 11.4.3 litera (a) din anexă privind lista competențelor care necesită pregătire periodică la intervale specifice.

               (2)

               Versiunea în limba suedeză a Regulamentului de punere în aplicare (UE) 2015/1998 conține mai multe erori în anexă, și anume: la punctele 8.1.1.2 și 9.1.1.3 privind înnoirea controlului de securitate; la punctul 8.3.1 privind obiectul obligației de livrare; la punctul 9.1.3.5 litera (b) primul paragraf, privind sfera de aplicare a metodei de verificare; la punctul 9.3.1 privind obiectul obligației de livrare; precum și în fraza introductivă de la punctul 11.2.3.1 privind persoanele care au obligația de formare profesională.

               (3)

               Prin urmare, versiunile lingvistice în limbile polonă și suedeză ale Regulamentului de punere în aplicare (UE) 2015/1998 ar trebui rectificate în consecință. Celelalte versiuni lingvistice nu sunt afectate.

               (4)

               Măsurile prevăzute de prezentul regulament sunt conforme cu avizul Comitetului pentru securitatea aviației civile,

         ADOPTĂ PREZENTUL REGULAMENT:
   Articolul 1

      (nu privește versiunea în limba română)

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 2017.

            Pentru Comisie

            Președintele

         Jean-Claude JUNCKER

      (1)  JO L 97, 9.4.2008, p. 72.

      (2)  Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației (JO L 299, 14.11.2015, p. 1).


title: Regulamentul de punere în aplicare (UE) nr. 86/2013 al Consiliului din 31 ianuarie 2013 privind punerea în aplicare a articolului 11 alineatul (4) din Regulamentul (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

text:
               1.2.2013

               RO

               Jurnalul Oficial al Uniunii Europene

               L 32/5

         REGULAMENTUL DE PUNERE ÎN APLICARE (UE) NR. 86/2013 AL CONSILIULUI
   din 31 ianuarie 2013
   privind punerea în aplicare a articolului 11 alineatul (4) din Regulamentul (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 753/2011 al Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1), în special articolul 11 alineatul (4),
   întrucât:

               (1)

               La 1 august 2011, Consiliul a adoptat Regulamentul (UE) nr. 753/2011.

               (2)

               La 19 și 28 decembrie 2012 și, respectiv, 15 ianuarie 2013, Comitetul Consiliului de Securitate al Organizației Națiunilor Unite, instituit în temeiul punctului 30 din Rezoluția Consiliului de Securitate 1988 (2011), a modificat lista persoanelor, grupurilor, întreprinderilor și entităților cărora li se aplică măsurile restrictive.

               (3)

               Anexa I la Regulamentul (UE) nr. 753/2011 ar trebui să fie modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 753/2011 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2013.

            Pentru Consiliu

            Președintele

         C. ASHTON

      (1)  JO L 199, 2.8.2011, p. 1.

      ANEXĂ
      I.   Rubrica din lista prevăzută în anexa I la Regulamentul (UE) nr. 753/2011 care corespunde persoanei de mai jos se înlocuiește cu rubrica prevăzută mai jos.
      A.   Persoane fizice asociate talibanilor

         Badruddin Haqqani (alias Atiqullah).

         Adresa: Miram Shah, Pakistan. Data nașterii: aproximativ 1975-1979. Locul nașterii: Miramshah, Waziristanul de nord, Pakistan. Alte informații: (a) comandant de operații al rețelei Haqqani și membru al shurei talibanilor din Miram Shah, (b) a contribuit la organizarea unor atacuri împotriva unor ținte din sud-estul Afganistanului, (c) fiul lui Jalaluddin Haqqani, fratele lui Sirajuddin Jallaloudine Haqqani și al lui Nasiruddin Haqqani, nepotul lui Khalil Ahmed Haqqani. (d) se presupune că a decedat în august 2012. Data desemnării de către ONU: 11.5.2011.

         Informații suplimentare din rezumatul motivelor includerii pe listă comunicat de Comitetul de sancțiuni:

      Badruddin Haqqani este comandantul de operații al rețelei Haqqani, o grupare de militanți afiliată talibanilor, care desfășoară activități din Waziristanul de Nord în zonele tribale din Pakistan administrate la nivel federal. Rețeaua Haqqani s-a aflat în fruntea activității insurgente din Afganistan, responsabilă pentru multe atacuri cu impact foarte mare. Conducerea rețelei Haqqani este formată din cei mai în vârstă trei fii ai fondatorului rețelei, Jalaluddin Haqqani, care s-a alăturat regimului taliban al mollahului Mohammed Omar la mijlocul anilor ’90. Badruddin este fiul lui Jalaluddin și fratele lui Nasiruddin Haqqani și al lui Sirajuddin Haqqani, precum și nepotul lui Mohammad Ibrahim Omari și al lui Khalil Ahmed Haqqani.
      Badruddin contribuie la conducerea insurgenților asociați talibanilor și a luptătorilor străini în atacurile împotriva țintelor din sud-estul Afganistanului. Badruddin este membru al shurei talibanilor din Miram Shah, care are autoritate asupra activităților rețelei Haqqani.
      Se presupune că Badruddin este unul dintre cei mai importanți lideri militari și artizani ai atacurilor sinucigașe din cadrul rețelei Haqqani, care comandă aproximativ 1 000 de luptători. Rețeaua Haqqani este responsabilă de un mare număr de atacuri care au avut loc în estul Afganistanului și în Kabul. Se consideră că Badruddin este direct implicat în atacuri împotriva forțelor afgane și străine, precum și împotriva civililor; cooperează strâns cu alte organizații teroriste, precum Al-Qaida și Mișcarea Islamică din Uzbekistan.
      Se presupune, de asemenea, că Badruddin răspunde de răpirile pentru rețeaua Haqqani. A răspuns de răpirile a numeroși afgani și cetățeni străini în zona de frontieră dintre Afganistan și Pakistan.
      II.   Rubricile din lista prevăzută în anexa I la Regulamentul (UE) nr. 753/2011 care corespund persoanelor menționate în continuare se elimină.
      A.   Persoane fizice asociate talibanilor

                  1.

                  Abdul Razaq Ekhtiyar Mohammad.

                  2.

                  Zabihullah Hamidi (alias Taj Mir).

                  3.

                  Abdul Wahab Abdul Ghafar (alias Abdul Wahab).


title: Regulamentul de punere în aplicare (UE) 2017/138 al Comisiei din 16 ianuarie 2017 de înregistrare a unei denumiri în Registrul denumirilor de origine protejate și al indicațiilor geografice protejate [Raclette de Savoie (IGP)]

text:
               27.1.2017

               RO

               Jurnalul Oficial al Uniunii Europene

               L 22/6

         REGULAMENTUL DE PUNERE ÎN APLICARE (UE) 2017/138 AL COMISIEI
   din 16 ianuarie 2017
   de înregistrare a unei denumiri în Registrul denumirilor de origine protejate și al indicațiilor geografice protejate [Raclette de Savoie (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Raclette de Savoie”, depusă de Franța, a fost publicată în Jurnalul Oficial al Uniunii Europene
                   (2).

               (2)

               Printr-o scrisoare din 23 noiembrie 2015, autoritățile franceze au comunicat Comisiei că, în temeiul articolului 15 alineatul (4) din Regulamentul (UE) nr. 1151/2012, s-a acordat o perioadă tranzitorie, cu încheiere la 31 decembrie 2017, pentru doi operatori care sunt stabiliți pe teritoriul Franței și care îndeplinesc condițiile prevăzute la articolul menționat. Cu ocazia procedurii naționale de opoziție, acești operatori, care au comercializat în mod legal și permanent „Raclette de Savoie” cel puțin în perioada celor cinci ani anteriori depunerii cererii, depuseseră deja o opoziție referitoare la intervalul raportului „lipide/materie uscată” din brânză și, respectiv, la procentajul minim al rației de bază a vacilor de lapte care trebuie să provină din furaje grosiere verzi. Operatorii în cauză sunt următorii: SCA des producteurs de Reblochon de la vallée de Thônes, Route d'Annecy BP 38, 74230 Thones și GAEC Le Seysselan, Vallod, 74190 Seyssel.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Raclette de Savoie” trebuie, prin urmare, înregistrată.

         ADOPTĂ PREZENTUL REGULAMENT:
   Articolul 1
   Denumirea „Raclette de Savoie” (IGP) este înregistrată.
   Denumirea menționată la primul paragraf identifică un produs din clasa 1.3 Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Protecția acordată în temeiul articolului 1 nu aduce atingere perioadei tranzitorii acordate de Franța ca urmare a Decretului din 29 octombrie 2015 referitor la omologarea caietului de sarcini privind denumirea „Raclette de Savoie”, publicat la 7 noiembrie 2015 în Jurnalul Oficial al Republicii Franceze în temeiul articolului 15 alineatul (4) din Regulamentul (UE) nr. 1151/2012, în favoarea operatorilor care îndeplinesc condițiile articolului în cauză.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 ianuarie 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 261, 19.7.2016, p. 16.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 632/2011 al Comisiei din 29 iunie 2011 de derogare, pentru anul 2011, de la Regulamentul (CE) nr. 1067/2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe

text:
               30.6.2011

               RO

               Jurnalul Oficial al Uniunii Europene

               L 170/18

         REGULAMENTUL DE PUNERE ÎN APLICARE (UE) NR. 632/2011 AL COMISIEI
   din 29 iunie 2011
   de derogare, pentru anul 2011, de la Regulamentul (CE) nr. 1067/2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 coroborat cu articolul 4,
   întrucât:

               (1)

               Articolul 3 alineatul (1) din Regulamentul (CE) nr. 1067/2008 al Comisiei din 30 octombrie 2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CE) nr. 1234/2007 al Consiliului (2) prevede împărțirea contingentului anual de import de 2 989 240 tone în trei subcontingente: 572 000 tone pentru Statele Unite, 38 853 tone pentru Canada și 2 378 387 tone pentru celelalte țări terțe.

               (2)

               Articolul 3 alineatul (3) din Regulamentul (CE) nr. 1067/2008 prevede că subcontingentul III de 2 378 387 tone pentru celelalte țări terțe se împarte în patru subperioade trimestriale, din care subperioada 3 cuprinsă între 1 iulie și 30 septembrie acoperă o cantitate de 594 597 tone și subperioada 4 cuprinsă între 1 octombrie și 31 decembrie acoperă o cantitate de 594 596 tone.

               (3)

               Având în vedere situația pieței, pentru a se asigura, în ceea ce privește anul 2011, o aprovizionare fluidă a pieței Uniunii cu cerealele din subcontingentul III, este necesară unificarea subperioadei 3 și subperioadei 4 într-o singură subperioadă care să acopere cantitățile cumulate ale subperioadelor 3 și 4, respectiv 1 189 193 tone.

               (4)

               În consecință, este necesar să se prevadă pentru anul 2011 o derogare de la Regulamentul (CE) nr. 1067/2008.

               (5)

               În vederea asigurării unei gestionări eficace a procedurii de eliberare a licențelor de import începând cu 1 iulie 2011, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.

               (6)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Prin derogare de la articolul 3 alineatul (3) litera (c) din Regulamentul (CE) nr. 1067/2008, pentru anul 2011, subperioada 3 se întinde de la 1 iulie 2011 până la 31 decembrie 2011, acoperind cantitatea de 1 189 193 tone.
   Prin derogare de la articolul 3 alineatul (3) litera (d) din Regulamentul (CE) nr. 1067/2008, pentru anul 2011, subperioada 4 se elimină.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică până la 31 decembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iunie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 290, 31.10.2008, p. 3.